open-index/open-wikipedia-markdown huggingface dataset:
அங்கிடா முடி

**அங்கிடா முடி** **(അങ്ങിണ്ട മുടി)** என்பது தென்னிந்தியாவின், தமிழ்நாட்டின், நீலகிரி மாவட்டத்தில், மேற்கு தொடர்ச்சி மலையில்  உள்ள ஒரு மலைச் சிகரம் ஆகும்.  இதன் உயரம்  ஆகும். மேலும் அமைதிப்பள்ளத்தாக்கு தேசியப் பூங்காவின் மிக உயர்ந்த சிகரம் இதுவாகும்.  இது சிஸ்பாரா கணவாய்க்கு தெற்கே உள்ளது, மேலும் இது தமிழ்நாட்டின்  முக்கூர்த்தி தேசியப் பூங்காவின் தெற்கு எல்லையாக அமைகிறது. &nbsp;சைரந்திரி பார்வையாளர்கள் மையத்தில்  உள்ள 30 மீ உயர காட்சிக் கோபுரத்திலிருந்து அங்கிடாவின் தடையற்ற காட்சி காண இயலும்.
இடது|thumb|அங்கிடா முடி
அமைதிப் பள்ளதாக்கு  தேசிய பூங்காவிற்குள் உள்ள அங்கிடா- சிஸ்பாரா வட்டாரத்தில் அருகிய  இனமான  நீலகிரி சிரிக்கும் குருவி உள்ளன. முக்காலியில் இருந்து சைரந்த்ரி, பூச்சிபாரா, வாலக்காடு, சிஸ்பாரா வழியாக அங்கிடா வரை 4 நாள் மலையேற்ற பாதையில் செல்லலாம்.

## மேற்கோள்கள்

## குறிப்புகள்

* 
* 
* நாயர், சஜிதா (2005) ''அமைதி பள்ளத்தாக்கு'' . இந்தியாவுக்கான நுழைவாயில். பார்த்த நாள் 6 செப்டம்பர் 2007.

பகுப்பு:கேரள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:Coordinates on Wikidata
அம்பநாடு மலைகள்

**அம்பநாடு மலைகள்** (*Ambanad Hills*) அல்லது **அம்பநாடு** என்பது [தென்னிந்தியா|தென்னிந்திய]] மாநிலமான, கேரளத்தின், கொல்லம் மாவட்டத்தின் கிழக்குப் பகுதியில் உள்ள புனலூர் வட்டத்தில் உள்ள ஒரு மலை வாழிடம் ஆகும். கொல்லம் மாவட்டத்தில் உள்ள தேயிலை மற்றும் ஆரஞ்சு தோட்டப் பகுதிகளில் இதுவும் ஒன்றாகும்.   அம்புநாடு மலைகளானது கழுத்தூருட்டியில் இருந்து சுமார் 12 கி.மீ தொலைவில் உள்ள ஆரியங்காவு பஞ்சாயத்தில் உள்ளது. 

இந்த இடம் தென் கேரளத்தின் புகழ்பெற்ற சுற்றுலாத் தலமாகும், இது 'மினி மூணார்' என்று பிரபலமாக அறியப்படுகிறது.   அம்பானாடு மலைப்பகுதியில் உள்ள தேயிலைத் தோட்டமானது பிரித்தானியர்களால் அமைக்கப்பட்டது, இது கொல்லம்  மாவட்டதில் உள்ள ஒரே தேயிலை தோட்டமாகும். இந்தத் தோட்டமானது திருவிதாங்கூர் இரப்பர் மற்றும் தேயிலை நிறுவனத்தின் கட்டுப்படுத்தப்பட்டில் உள்ளது. இந்த தோட்டம் இந்தியாவின் கிராம்பு வட்டாரப் பகுதியில் (கொல்லம் - நாகர்கோயில்) வருகிறது, இது நாட்டின் மிகப்பெரிய கிராம்பு தோட்டங்களில் ஒன்றாகும். 1800 களில் கிழக்கிந்திய நிறுவனம் துணைக்கண்டத்தில் கிராம்பை அறிமுகப்படுத்திய முதல் இடங்களில் இதுவும் ஒன்றாகும். பயிர் அறுவடைக்கு சிறந்த உழைப்புத் திறன் தேவைப்படுகிறது, எனவே ஒவ்வொரு ஆண்டும், தமிழ்நாட்டிலிருந்து புலம் பெயர்ந்த தொழிலாளர்கள் தோட்டத்திலேயே தங்கி கிராம்பு அறுவடை செய்ய கிட்டத்தட்ட ஒரு மாதம் வேலை செய்வார்கள்.

## காணத்தகவை

* இரவு தங்குமிடமான தோட்ட பங்களா
* குடமுட்டி அருவி
* காட்சி முனை
* பிரித்தானியர் கால உபகரணங்களுடன் உள்ள தேயிலை தொழிற்சாலை
* மிதிபடகு சவாரி வசதி கொண்ட மூன்று ஏரிகள்
* நெடும்பாரா சிகரம்

## மேலும் காண்க

* கொல்லம்
* தென்மலை
* தேன்மலா அணை
* ஆரியங்காவு

## குறிப்புகள்

பகுப்பு:கொல்லம் மாவட்டத்திலுள்ள சுற்றுலாத் தலங்கள்
பகுப்பு:கேரள மலை வாழிடங்கள்
பகுப்பு:Coordinates on Wikidata
நீல் கார்டன்

**நீல் எல்பிரிட்சு கார்டன்** *(Neil Elbridge Gordon)*  ஓர் அமெரிக்க வேதியியலாளரும் கல்வியாளருமாவார். இவர் வாழ்ந்த காலம் அக்டோபர் 7, 1886 முதல்  மே 30, 1949 வரையிலான காலமாகும்.  வேதியியல் கல்வி இதழை  நிறுவுவதற்கும்  கார்டன் ஆராய்ச்சி மாநாடுகளை  நடத்தியமைக்காகவும்  கார்டன் அறியப்படுகிறார்.  மேரிலாந்து பல்கலைக்கழகம், இயான்சு ஆப்கின்சு பல்கலைக்கழகம், மிசௌரி மத்திய கல்லூரி  மற்றும் வெய்ன் மாநில பல்கலைக்கழகம் போன்ற பல பல்கலைக்கழகங்களின் இருக்கைகளில் பணிபுரிந்துள்ளார்.

## மேற்கோள்கள்

பகுப்பு:1886 பிறப்புகள்
பகுப்பு:1949 இறப்புகள்
பகுப்பு:அமெரிக்க வேதியியலாளர்கள்
சி. டி. ரவி

**சி. டி. ரவி** ஒரு இந்திய அரசியல்வாதி ஆவார். இவர் கர்நாடகா மாநிலத்தின் சுற்றுலாத்துறை அமைச்சர் ஆவார். இவர் பாரதிய ஜனதா கட்சி கட்சியை சேர்த்தவர். 2004 ஆம் ஆண்டு கர்நாடகா சட்டமன்றத் தேர்தலில் சிக்மகளூர் சட்டமன்றத் தொகுதியில், பாரதிய ஜனதா கட்சி உறுப்பினராக போட்டியிட்டுத் தேர்ந்தெடுக்கப்பட்டார். இவர் பாரதிய ஜனதா கட்சியின்  தேசிய பொதுச் செயலாளராக நியமிக்கப்பட்டுள்ளார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
பகுப்பு:1963 பிறப்புகள்
சதுரோன்ராஸ்மி

**இளவரசர் சதுரோன்ராஸ்மி, இளவரசர் சக்ரபத்ராடிபோங்சே (**13 சனவரி 1856 - 11 ஏப்ரல் 1900) இவர் சியாமின்  (பின்னர் தாய்லாந்து ) இளவரசர் ஆவார். சக்ரி வம்சத்தில் உறுப்பினராக இருந்த இவர், மன்னர் மோங்குத், இராணி தெப்சிரிந்திரா ஆகியோரின் மகனாகவும், சுலலாங்கொர்ன் மன்னரின் தம்பியாகவும் இருந்தார். 

## மேற்கோள்கள்

பகுப்பு:1900 இறப்புகள்
பகுப்பு:1856 பிறப்புகள்
செட்டிதோடி சாம்சுதீன்

**செட்டிதோடி சாம்சுதீன்** (பிறப்பு 22 மார்ச் 1970) ஒரு இந்திய நடுவர் ஆவார். ஐசிசி நடுவர்களின் எமிரேட்ஸ் லில் களப்பிரிவில் உறுப்பினராக உள்ளார். இவர் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் நடுவராக பணியாற்றுகிறார்.

## நடுவர்
2013 ஆம் ஆண்டில் மூன்றாவது நடுவர் பிரிவில் ஐசிசி நடுவர்களின் பன்னாட்டு குழுவின் இந்திய பிரதிநிதியாக செட்டித்தோடி சம்சுதீன் நியமிக்கப்பட்டார்.

## மேலும் காண்க

## மேற்கோள்கள்

பகுப்பு:இந்தியத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1970 பிறப்புகள்
சந்திரமண்டோல்

*'சந்திரமண்டோல் சோபோன் பாகியாவதி*, (Chandrmondol Sobhon Bhagiawati) (24 ஏப்ரல் 1855 - 14 மே 1863) ) இளவரசி விசுத்கிரசாத் என்றும் இளவரசி பா-யிங் அல்லது சோம்தெட்ச் சோ பா-யிங்  என்றும் ("மாண்புமிகு இளவரசி") என்றும் அழைக்கப்படும் இவர் தாய்லாந்தின் இளவரசியும், மன்னர் மோங்குத் மற்றும் ராணி டெப்சிரிந்திராவின் மகளுமாவார்.

## சுயசரிதை
இளவரசி சந்தர்மண்டோல் என்ற பெயரில் 1855 ஏப்ரல் 24 அன்று பாங்காக்கில் உள்ள பெரிய அரண்மனையில், மோங்குத் மன்னருக்கும், டெப்சிரிந்திரா அரசிக்கும் ஒரே மகளாகப் பிறந்தார். இவருக்கு, இளவரசர் சுலாலாங்கார்ன் என்ற ஒரு மூத்த சகோதரும், இளவரசர் சதுரோன்ராஸ்மி, இளவரசர் பானுரங்சி சவாங்வோங்சே என்ற இரு இளைய சகோதரர்களும் இருந்தனர்.

இவர் ஆரம்பத்தில் சந்தர்மண்டோல் என்று பெயரிடப்பட்டார். மேலும் 1862 ஆம் ஆண்டில் மன்னர் மோங்குத்தின் உத்தரவின் பேரில் சந்திரமண்டோல் சோபோன் பாகியாவதி என்று மாற்றப்பட்டார். இவரின் தந்தை இவரை "நாங் நு" (தாய்: "சிறிய மகள்") என்றும் அழைத்தார்.  மேலும், அரண்மனை அதிகாரிகள் அன்பாக இவரை "பா-யிங்" என்று அழைத்தனர்.

இவர் ஆங்கில மொழியிலும், மேற்கத்திய பழக்கவழக்கங்களிலும் அண்ணா லியோனோவன்ஸ் என்ற ஆசிரியரால் பயிற்றுவிக்கப்பட்டார்.

இவர் 1863 மே 14 அன்று வாந்திபேதியால் இறந்தார். பேங்காக்கிலுள்ள சனம் லுாங்க் கல்லறையில் புதைக்கப்பட்டார். 1867 ஆம் ஆண்டில் இளவரசர் சுலலாங்கொர்ன் அரசராக முடிசூட்டிக் கொண்டபோது, இவருக்கு மரணத்திற்குப் பிறகு 3 மே 1884 அன்று  இளவரசி விசுத்கிரசாத்  ("தூய்மையான பெண்") என்று பெயரிட்டார்.

## மரபு
இவர் அன்னா அன்ட் த கிங் என்ற ஆங்கிலத் திரைப்படத்தில் "இளவரசி பா-யிங்" என்ற கதாபாத்திரமாக இருந்தார். மேலும், பேங்காக்கின் விசுத் கசாத் சாலைக்கு இவரது பெயரிடப்பட்டது.

## மேற்கோள்கள்

## வெளி இணைப்புகள்
* Princess Fa-Ying on ஐ. எம். டி. பி இணையத்தளம்

பகுப்பு:1863 இறப்புகள்
பகுப்பு:1855 பிறப்புகள்
பிணைப்பு வரிசை

**பிணைப்பு வரிசை**, லினஸ் பாலிங் அறிமுகப்படுத்தியபடி, பிணைப்புகளின் எண்ணிக்கைக்கும் எதிர் பிணைப்புகளுக்கும்  இடையிலான வேறுபாடு என வரையறுக்கப்படுகிறது.

பிணைப்பு எண் என்பது ஒரு இணை அணுக்களுக்கு இடையிலான எதிர்மின்னி இரட்டைகளின் (பிணைப்புகள்) எண்ணிக்கை ஆகும். எடுத்துக்காட்டாக, ஈரணு நைட்ரசனின் N≡N பிணைப்பு வரிசை 3 ஆகும். அசிட்டிலீன்  மூலக்கூற்றல் இரண்டு கார்பன் அணுக்கள் இடையிலான பிணைப்பு வரிசை அல்லது பிணைப்பு எண் 3 ஆகவும், மற்றும்  பிணைப்பு வரிசை1 ஆகவும் உள்ளது. பிணைப்பு  எண் அல்லது பிணைப்பு வரிசை ஒரு பிணைப்பின் நிலைத்தன்மையைக் குறிக்கிறது. ஒத்த எலக்ட்ரான் எண்ணிக்கையுள்ள  இனங்கள் ஒரே பிணைப்பு வரிசையைக் கொண்டுள்ளன. 

உடனிசைவு அல்லது இயக்கவியலல்லாத பிணைப்பைக் கொண்ட மூலக்கூறுகளில், பிணைப்பு வரிசை ஒரு முழு எண்ணாக இருக்காது. பென்சீனில், பரவிய நிலையிலுள்ள அல்லது தனி இடத்தைக் கொண்டிராத மூலக்கூறு ஆர்பிட்டால்கள் ஆறு கார்பன்களுக்கு மேல் 6 பை எலக்ட்ரான்களைக் கொண்டிருக்கின்றன, அடிப்படையில் ஒவ்வொரு பை கார்பன் அணுக்களுக்கும் சிக்மா பிணைப்புடன் அரை பை பிணைப்பை அளிக்கிறது, இது கணக்கிடப்பட்ட பிணைப்பு வரிசை 1.5 ஐக் கொடுக்கும். மேலும், பிணைப்பு வரிசை 1.1 போன்றவை  சிக்கலான சூழ்நிலைகளின் கீழ் எழக்கூடும், மேலும், இவை பிணைப்பு வரிசை 1 ஐக் கொண்டுள்ளவற்றின் பிணைப்பு வலிமையைக் குறிக்கலாம்.

## மூலக்கூறு வட்டணைக் கோட்பாட்டில் பிணைப்பு வரிசை
மூலக்கூறு சுற்றுப்பாதைக் கோட்பாட்டில், **பிணைப்பு வரிசை** என்பது கீழே உள்ள சமன்பாட்டின் படி பிணைப்பு எலக்ட்ரான்களின் எண்ணிக்கைக்கும் எதிர் பிணைப்பு  எலக்ட்ரான்களின் எண்ணிக்கைக்கும் இடையிலான வித்தியாசத்தின் பாதியாக வரையறுக்கப்படுகிறது.   இது பெரும்பாலும் ஆனால் எப்போதும் அல்லாமல், அவற்றின் சமநிலை நீளத்திற்கு அருகிலுள்ள பிணைப்புகளுக்கு ஒத்த முடிவுகளை அளிக்கிறது, ஆனால் அது நீட்டப்பட்ட பிணைப்புகளுக்கு சரியான முடிவுகளை அளிப்பதில்லை.  பிணைப்பு வரிசை என்பது பிணைப்பு வலிமையின் ஒரு குறியீடாகும்.மேலும், இது இணைதிறன் பிணைப்புக் கோட்பாட்டிலும் பரவலாகப் பயன்படுத்தப்படுகிறது.

:பிணைப்பு வரிசை =  (பிணைப்பில் உள்ள எலக்ட்ரான்களின் எண்ணிக்கை –எதிர் பிணைப்பில் உள்ள எலக்ட்ரான்களின் எண்ணிக்கை)/2

பொதுவாக, பிணைப்பு வரிசை அல்லது பிணைப்புத் தரத்தின் மதிப்பு அதிகமாக, அதிகமாக பிணைப்பின் வலிமையும் அதிகமாகிறது. பிணைப்பு வரிசையின் மதிப்பு 1.5 -இற்கும் அதிகமாக இருந்தால், அது நிலையானதாக இருக்கும். -இன் (பிணைப்பு நீளம் 106 பிகோ மீட்டர், பிணைப்பு ஆற்றல் 269 கிலோ ஜுல்/மோல்) and  (பிணைப்பு நீளம் 108 பிகோ மீட்டர், பிணைப்பு ஆற்றல் 251 கிலோ ஜுல்/மோல்) ஆகியவற்றின் தரவுகளிலிருந்து இது தெரிய வருகிறது.

## குறிப்புகள்

பகுப்பு:வேதிப் பிணைப்பு
தெப்சிரிந்திரா

**சியாமின் ராணி தெப்சிரிந்திரா** (*Queen Debsirindra of Siam*), முன்பு **ராணி ராம்போய் பமராபிரோம்**, பிறப்பு பெயர் **இளவரசி ராம்போய் சிரிவாங்** (17 சூலை 1834 – 9 செப்டம்பர் 1862) மன்னர் மோங்குத்தின் இரண்டாவது மனைவியும், சுலலாங்கொர்ன் மன்னரின் தாயுமாவார்.

## சுயசரிதை
[வலது|thumb|289x289px|மன்னர் [மோங்குத் ராணி தெப்சிரிந்திராவுடன்]]
இளவரசி ராம்போய் 1834 ஆம் ஆண்டில் சிறிவாங், இளவரசர் மட்டயாபிதக் ( மூன்றாம் ராமா மற்றும் கான்யூபின் சாப் ஆகியோரின் மகன்) மற்றும் லேடி நொய் (அம்மா நொய்) ஆகியோருக்கு பிறந்தார். இவர் மோன் வம்சாவளியைச் சேர்ந்தவர். இவரின் தந்தை தனது 27 வயதில் இறந்தபோது, இவரது தாத்தா - அரசர் இவரையும் இவரது சகோதரி பன்னரையையும் தாய்லாந்தின் பெரிய அரண்மனைக்கு அழைத்துச் சென்றார். இவர்கள் அவருக்கு பிடித்த பேரக்குழந்தைகள் என்று கூறப்பட்டது. 1853 ஆம் ஆண்டில், ராம்போய் தனது பெரிய மாமா மோங்குத்தை மணந்தார் .(இவரைவிட 30 வயது மூத்தவர்) இதனால் பிரா ஓங் சாவோ (இளவரசி என்ற உயர் பதவி) என அழைக்கப்பட்டார். அதே ஆண்டில் இவர் இளவரசர் சுலலாங்கொர்னைப் பெற்றெடுத்தார். பின்னர் இவர் **ராணி ராம்போய்** ஆனார்.

இவருக்கு மன்னர் மோங்குத்துடன் 4 குழந்தைகள் இருந்தனர்.

# இளவரசர் சுலலாங்கொர்ன், பின்னர் மன்னராக ஆனார். (1853-1910)
# இளவரசி சந்திரமண்டோல்/சந்தோன்மோந்தன் பின்னர் இளவரசி விசுத்கிரசாத் என்ற பெயரில் அழைக்கப்பட்டார் (1855-1863)
# இளவரசர் சதுரோன் ராஸ்மி/சதுரன் ராட்சாமி, பின்னர் இளவரசர் சக்ரவர்த்திபோங்ஸ் என அழைக்கப்பட்டார் (1856-1900).
# இளவரசர் பானுரங்சி சவாங்வாங்சே, பின்னர் இளவரசர் பானுபந்துவோங்சே வோரதெச் என அழைக்கப்பட்டார் (1859-1928).

இராணி ராம்போய் 1861 இல் இறந்தார். இவரது சகோதரி (மோங்குத்தின் மனைவியும் கூட), இளவரசி பன்னரை, தனது எஞ்சிய காலத்திற்கு மோங்குத்தின் மனைவியாக செயல்பட்டார். 1867 ஆம் ஆண்டில் சுலலாங்கொர்ன் முடிசூட்டப்பட்டபோது, இவரது  மரணத்திற்குப் பிறகு தெப்சிரிந்திரமாதாயா, ராணி தாய் என்ற தலைப்பு வழங்கப்பட்டது. இவரது பேரன், வஜிராவுத் (ஆறாம் ராமா ), இஅவருக்கு இராணி தெப்சிரிந்திரா என்ற பெயரைக் கொடுத்தார்.

## மேற்கோள்கள்

## வெளி இணைப்புகள்
* Debsirin school

பகுப்பு:1861 இறப்புகள்
பகுப்பு:1834 பிறப்புகள்
பகுப்பு:தாய்லாந்து வரலாறு
பகுப்பு:இரத்தனகோசின் இராச்சியம்
தேவிமலை

thumb|தேவிமலை
**தேவிமலை** (**Devimala)** என்பது கேரளாவின் இடுக்கி மாவட்டத்தில் மேற்குத் தொடர்ச்சி மலைப்பகுதியில் தேவிகுளம் தாலுக்காவில் அமைந்துள்ள 14வது உயர்ந்த சிகரமாகும். தேவிமலை சிகரம் கேரளாவில் ஆனைமலைப் பகுதியில் உள்ளது. இது மூணாறுக்கு அருகே தேவிகுளம் தேயிலைத் தோட்டப்பகுதியில் அமைந்துள்ளது. தேவிகுளம் மலைப்பகுதியில் உள்ள உயர்ந்த சிகரம் இதுவாகும். இது சுமார் 2,521 மீட்டர் உயரத்தில் அமைந்துள்ளது(8731&nbsp;அடிகள்). ஆனைமுடி இந்த சிகரத்தின் அருகே அமைந்துள்ளது. இது தென்னிந்தியாவில் 7வது உயர்ந்த பகுதியாகும்.

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:கேரள மலைகள்
உருகுதன்மை

**ஒரு பொருளின்** உருகுதன்மை என்பது வெப்பப்படுத்தும் போது உருகுதலுக்கு உள்ளாதலின் இலகுத்தன்மை அல்லது அப்பொருள் உருகுவதற்குத் தேவைப்படும் வெப்பத்தின் அளவு எனலாம். பற்றாசு போன்ற பற்றவைப்பில் பயன்படும் பொருள்கள் ஒப்பீட்டளவில் மிகக்குறைந்த வெப்பநிலையில் உருகும் தன்மை பெற்றவையாக இருப்பதால் இவை இரண்டு உலோகத்தன்மையுள்ள பொருள்களை ஒன்றோடு ஒன்று இணைப்பதற்குப் பயன்படுத்தப்படுகிறது. பற்றாசு போன்ற பொருள்கள் அது எந்த உலோகங்களை இணைப்பதற்காகப் பயன்படுத்தப்படுகிறதோ அவற்றை விட முன்னதாக உருகி விடுகிறது. மறுபுறத்தில், ஊது உலைகளின் உட்புறத்தில் உலை உள்பூச்சாகப் பயன்படுத்தப்படும்  தீக்காப்பு செங்கற்கள் மிக அதிக வெப்பநிலையில் மட்டுமே உருகும் தன்மை உடையனவாக இருக்க வேண்டும். எனவே குறைந்த உருகுதன்மையைக் கொண்டிருக்கும். மிக அதிக வெப்பநிலையில் மட்டுமே உருகும் பொருட்கள் அனல் எதிர்ப்புப் பொருட்கள் என்று அழைக்கப்படுகின்றன.

## அறிவியல் முறைகள்
சில கலவைகள் / பொருட்களின் உருகுந்தன்மையைக் கண்டறிய, 2 முறைகள் உள்ளன:

### வெப்ப சோதனை
உருகு தன்மையைத் தீர்மானிக்கப் பயன்படுத்தப்படும் பொதுவான சோதனை, மாறக்கூடிய வெப்ப மூலத்தைப் பயன்படுத்துவதும், தொடர்புடைய அளவுகளுடன் அதிகரிப்பதும் ஆகும்.

### சாம்பல் உருகுதன்மை சோதனை
நிலக்கரி பகுப்பாய்வின் பின்னணியில், நிலக்கரியின் எஞ்சிய நிலக்கரி சாம்பலின் உருகுதன்மை யைமதிப்புகள் பெரும்பாலும் குறிப்பிடப்படுகின்றன. ஒரு கூம்பு சாம்பல் மாதிரியின் வடிவியல் மாற்றங்களின் அடிப்படையில் அனுபவ முறையைப் பயன்படுத்தி மதிப்புகள் தீர்மானிக்கப்படுகின்றன. சாம்பலின் இணக்கத்தன்மையைக் கண்டிறிவது  ஆர்வத்தைத தூண்டுவதாக உள்ளது, ஏனெனில் இது எரியும் போது உற்பத்தி செய்யப்படும் சாம்பற்கட்டி பொருளின் பண்புகளைத் தோராயமாக குறிக்கிறது. 

## குறிப்புகள்

பகுப்பு:வேதியப் பண்புகள்
இரவிமலை

**இரவிமலை** (**Eravimala**; ഇരവിമല) என்பது இந்தியாவின் மேற்குத் தொடர்ச்சி மலையில் ஆனைமலை மலைப்பகுதியில் அமைந்துள்ள மிக உயர்ந்த சிகரமாகும். இது கேரளாவின் இடுக்கி மாவட்டத்தில்  உயரத்தில் அமைந்துள்ளது. இடுக்கி மாவட்டத்தில் அமைந்துள்ள மிக உயர்ந்த 14 சிகரங்களுள் இதுவும் ஒன்று (கடல் மட்டத்திலிருந்து (மேலே). இப்பகுதியில் உயர்ந்த சிகரம் ஆனைமுடியாகும். இது சுமார்  உயரத்தில் உள்ளது. இது தென்னிந்தியாவின் உயர்ந்த சிகரங்களுள் பத்தாவது ஆகும்.

இடுக்கி மாவட்டத்தில் உள்ள மற்ற முக்கிய சிகரங்கள் (2,000 மீட்டருக்கு மேல்) கீழே கொடுக்கப்பட்டுள்ளன.

* ஆனைமலை
* தேவிமலை
* கரிம்குளம்
* தேவிகுளம்
* குமரிக்கல்
* காட்டுமலா
* பெருமாள்
* குடூர்
* சபரிமலை
* காபூலா
* கரிமலா
* அஞ்சநாடு
* சேந்தவரா

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:கேரள மலைகள்
கரிமலை கோபுரம்

thumb|கரிமலா கோபுரம்
**கரிமலை கோபுரம்** **(Karimala Gopuram; കരിമല ഗോപുരം)** என்பது கேரள மாநிலம் திருச்சூர் மாவட்டத்தில் உள்ள  உயரமான சிகரமாகும். இது பரம்பிகுளம் வனவிலங்கு சரணாலயத்தின் தெற்கு எல்லையில் அமைந்துள்ளது. இது கேரள மாநிலம் திருச்சூர் மாவட்டத்தின் சாலகுடி தாலுகா மற்றும் பாலக்காடு மாவட்டத்தின் சித்தூர் தாலுகாவின் எல்லையில் அமைந்துள்ளது.  மேற்குத் தொடர்ச்சி மலையில் கடல் மட்டத்திலிருந்து சுமார் 1,439 மீ உயரத்தில் இந்த சிகரம் அமைந்துள்ளது.
பகுப்பு:கேரள மலைகள்
காட்டுமலை

**காட்டுமலை (Kattumala;** കാട്ടുമല) என்பது கேரள மாநிலம் இடுக்கி மாவட்டத்தில் உள்ள உயரமான சிகரங்களில் ஒன்றாகும். இது இரவிக்குளம் தேசிய பூங்கா பகுதியில் அமைந்துள்ள ஆனைமுடிக்கு அடுத்ததாக உள்ள இரண்டாவது மிக உயர்ந்த சிகரமாகும். இது மூணாருக்கு அருகில் அமைந்துள்ளது. இது கடல் மட்டத்திலிருந்து சுமார் 2,552 மீ உயரத்தில் உள்ளது. இது தென்னிந்தியாவின் எட்டாவது மிக உயர்ந்த சிகரம் ஆகும். பெருமாள் மலைச் சிகரம் இந்த சிகரத்திற்கு மிக அருகில் உள்ளது.

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:கேரள மலைகள்
மர்மிக்

**மர்மிக்** (*Marmik*) என்பது மராத்திய மொழியில்  செய்திகளை வெளியாகும் கேலிச்சித்திர வார இதழ் ஆகும் . இது மகாராஷ்ட்ரா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 1960 ஆண்டு அகத்து 13 அன்று சிவ சேனா கட்சியின் தலைவரான பால் தாக்கரேவால் மும்பையில் தொடங்கப்பட்டது. சிவ சேனா கட்சியின் அதிகாரப்பூர்வ வார இதழ் ஆகும்.மர்மிக் வார இதழின் நிர்வாக ஆசிரியராக, மஹாராஷ்டிரா முதல்வர் உத்தவ் தாக்கரேயின் மனைவி ராஷ்மி தாக்கரே உள்ளார்

## வரலாறு

பால் தாக்கரே, தி ப்ரீ பிரஸ் ஜர்னல்' என்ற ஆங்கில தினசரி நாளிதழில், "கார்ட்டூனிஸ்ட்' ஆக வாழ்க்கையை பணியாற்றினார் . 1960ல் அதிலிருந்து விலகி, சொந்தமாக, "மர்மிக்' என்ற வார இதழை துவங்கினார்.குறிப்பாக குஜராத்தியர் மற்றும் தென்னிந்தியக் கூலி வேலையாட்களை இலக்காக்கி, மும்பையில் மராத்தியர்-அல்லாதவர்களின் செல்வாக்கை எதிர்ப்பதற்கான பிரசாரமாக அதைப் பயன்படுத்திக் கொண்டார்

## மேற்கோள்கள்

பகுப்பு:மகாராட்டிரத்தில் ஊடகம்
திபியசம்பந்த்

**இளவரசி திபியசம்பண்ணா** (Princess Dibyasambanna) (17 மே 1885 - 26 சூலை 1908) **திபியசம்பண்ணா பானுபந்த்**  என்றும் அழைக்கப்பட்ட இவர் சியாமின் இளவரசி (பின்னர் தாய்லாந்து ) ஆவார். இவர் சியாமி சக்ரி வம்சத்தின் உறுப்பினராக இருந்தார். குறிப்பாக பானுபந்த் குடும்பத்தில், இளவரசர் பானுரங்சி சவாங்வோங்சே என்பவருக்கும், மாம் லியாமின் மகளாவார்.    

## சுயசரிதை
இளவரசி திபியசம்பண்ணா என்ற பெயரில் பானுரங்சி சவாங்வொங்சே என்பவருக்கும் மாம் லியாம் ஆகியோரின் மூத்த குழந்தையாக, 1885 சூலை 7இல் புராபாபிரோம் அரண்மனையில் பிறந்தார். பெயரைப் பொறுத்தவரை, திபியசம்பண்ணா பானுபந்த் என்ற பெயரை மன்னர் சுலலாங்கொர்ன் வழங்கினார். குழந்தை பருவத்திலிருந்தே மன்னர் சுலலாங்கொர்னுடன் நெருக்கமாக இருந்தார். இவர் 1990 பிப்ரவரி 28 அன்று சம்பன் இளவரசர் அபகர கியார்டிவொங்சேவுடன் திருமணம் செய்து கொண்டார. இளவரசர் கியாட் அபகரா (ஒரே நாளில் பிறந்து இறந்தார்), இளவரசர் ஆதித்யா திபாபா மற்றும் இளவரசர் ரங்சியகோர்ன் அபகரா ஆகிய 3 மகன்கள் பிறந்தனர்.

இளைய மகனான இளவரசர் ரங்சியாகோர்ன் அபகராவுக்கு 1 வயது மட்டுமே இருந்தபோது, 1908 சூலை 26 அன்று இவர் நஞ்சு காரணமாக இறந்தார். 

## மேற்கோள்கள்

பகுப்பு:1908 இறப்புகள்
பகுப்பு:1885 பிறப்புகள்
நெரிடா கேமலியான்

***நெரிடா கேமலியான் (Nerita chamaeleon)*** கடல் வாழ் மெல்லுடலிகளில் வயிற்றுக்காலியில் நெரிடிடே குடும்பத்தினைச் சார்ந்த இனமாகும்.

## விளக்கம்
இவற்றின் ஒட்டின் அளவு மிகச் சிறியது. இது 25 மி.மீ வரை வளரும். இவை இயற்கையில் வண்ணமயமானவை. பொதுவாக அலைகள் வீசும் பாறைகள் நிறைந்த கரைப்பகுதியில் காணப்படுகின்றது. இவை இரவு நேரங்களில் சுறுசுறுப்பாக இருக்கின்றது.

## பரவல்
இந்த நத்தை புலாவ் உபின், சாங்கி, தனா மேரா, மெரினா சவுத், லாப்ரடோர், சென்டோசா, புலாவ் புக்கோம், செயின்ட் ஜான்ஸ் தீவு, புலாவ் ஹந்து, புலாவ் செமகாவ், புலாவ் சலு, துவாஸ்  மற்றும் இந்தியாவில் கோதாவரி பிராந்தியத்தின் கடற்பரப்பில் காணப்படும் பாறைகள் மற்றும் கழிமுகங்களில் காணப்படுகிறது.

## மேற்கோள்கள்

பகுப்பு:மெல்லுடலிகள்
பகுப்பு:கடல்வாழ் உயிரினங்கள்
குமரிக்கல் மலை

thumb|குமரிக்கல் மலை
**குமரிக்கல் மலை (Kumarikkal Mala;** மலையாளம் : കുമരിക്കല് മല) என்பது கேரளாவில் மேற்குத் தொடர்ச்சி மலையில் அமைந்துள்ள சின்னார் வனவிலங்கு சரணாலயப் பகுதியில் மட்டத்திலிருந்து சுமார் 2,522 மீட்டர் உயரத்தில் அமைந்த சிகரமாகும். இது சின்னார் வனவிலங்கு சரணாலயத்தில் மிக உயரமான சிகரமாகவும், ஆனமலைப் பகுதியில் அமைந்த 2,000 மீட்டருக்கும் உயரமான மலைச் சிகரங்களில் ஒன்றாகவும் உள்ளது.

இந்த மலை உச்சியிலிருந்து சின்னார் நதி உருவாகிறது. நந்தலா மலை, வெள்ளைக்கல் மலை, விரியோட்டு மலை மற்றும் கோட்டகொம்பு மலை இப்பகுதியில் உள்ள முக்கிய சிகரங்கள் ஆகும். நீலகிரி வரையாடு இம்மலையின் சரிவுகளில் காணப்படுகிறது.

குமரிக்கல் மலைக்கு அருகே அமைந்துள்ள மலை வாழிடமாக மூணாறு அமைந்துள்ளது.

## மேற்கோள்கள்

பகுப்பு:கேரள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
ஜீ சூப்பர் ஃபேமிலி

**ஜீ சூப்பர் ஃபேமிலி** என்பது ஜீ தமிழ் தொலைக்காட்சியில் 4 அக்டோபர் 2020 முதல் 7 பெப்ரவரி 2021 ஆம் ஆண்டு வரை ஞாயிறு பகல் 2:30 மணிக்கு ஒளிபரப்பான நட்சத்திர குடும்ப விளையாட்டு போட்டி தொலைக்காட்சி நிகழ்ச்சி ஆகும். இந்த நிகழ்ச்சியை *மிர்ச்சி விஜய்* தொகுத்து வழங்கியுள்ளார்.

## நிகழ்ச்சியின் கண்ணோட்டம்
இது ஜீ தமிழ் சின்னத்திரை நடிகர்கள் மட்டும் திரைக்கு பின்னால் அவர்களது திறமை தங்களது நாடக குடும்பத்துடன் வெளிக்காட்டும் நிகழ்ச்சியாகும்.

## போட்டியாளர்கள்

## போட்டிகள்

## மேற்கோள்கள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
முக்கூர்த்தி

thumb|முகூர்த்தி உச்சம்
இந்தியாவின் தமிழ்நாட்டின் மேற்குத் தொடர்ச்சி மலையில் உள்ள மிக உயர்ந்த சிகரங்களில் ஒன்று **மூக்கறுத்தி சிகரம்** அல்லது **முக்கூர்த்தி சிகரம்** (Mukurthi). இது சுமார் 2,554 மீட்டர் (8,379 அடி) உயரத்தில் உள்ளது. முக்கூர்த்தி சிகரம் தமிழகத்தின் இரண்டாவது மிக உயர்ந்த சிகரம் மற்றும் தென்னிந்தியாவில் ஐந்தாவது மிக உயர்ந்த சிகரம் ஆகும். இது தமிழ்நாட்டில் உதகமண்டலம் வட்டம், கேரள மாநிலம் நிலம்பூர் வட்டம் இதன் எல்லையில் அமைந்துள்ளது. இதன் மேற்கு சாய்வில் கேரள தமிழ்நாடு எல்லையாகும். இதில் 500 மீட்டர் முதல்  2500 மீட்டர் வரை பல பாறை முகடுகள் உள்ளன. முக்கூர்த்தி மலையின் ஒரு பகுதி கேரளாவின் மலப்புரம் மாவட்டத்திற்குள் உள்ளது. இது ஆனைமுடி (2696 மீ) இடுக்கி மற்றும் சைஷாபுலலைலா (2651 மீ) இடுக்கி இவற்றிற்கு அடுத்து மூன்றாவது உயர்ந்த சிகரமாகும். இப்பகுதிக்கு நீலகிரி மாவட்டம் வழியாக மட்டுமே செல்ல இயலும். மலாப்புரத்திலிருந்து நேரிடையாகச் செல்ல இயலாது. முக்கூர்த்தி சிகரம் மூக்கு முனை போன்று காணப்படும்.

இது முக்கூர்த்தி தேசிய பூங்கா (நீலகிரி வரையாடு தேசிய பூங்கா), நீலகிரி உயிர்க்கோள காப்பகத்தின்  ஒரு பகுதியாகும். முக்கூர்த்தி மலை பைன்,  புல்வெளிகள் மற்றும் புதர்கள் உள்ளிட்ட சோலைக் காடுகளால் சூழப்பட்டுள்ளது. இது ஆசிய யானை, புலி மற்றும் நீலகிரி வரையாட்டிற்கு மிகவும் பிடித்த இடமாகும். முக்கூர்த்தி தேசியப் பூங்கா முதுமலை தேசிய பூங்கா மற்றும் அமைதி பள்ளத்தாக்கு தேசிய பூங்காவிற்கு இடையே அமைந்துள்ளது. இங்கிருந்து ஊட்டி நகரம் 30&nbsp;கி.மீ. தொலைவில் உள்ளது.

இது ஊட்டியின் சிறந்த மலையேற்ற இடமாகவும் சுற்றுலாத் தலமாகவும் உள்ளது. பிச்சல்பெட்டா (2,544 மீ) மற்றும் நீலகிரி மலை ஆகியவை இந்த பகுதிக்கு அருகிலுள்ள முக்கிய சிகரங்கள். முக்கூர்த்தி அணையும் (ஏரி) இதன் அருகில் உள்ளது.

## தொன்மம்
மூக்கறுத்தி சிகரமானது தோடர்களால் புனிதமானதாகக் கருதப்படுகிறது. இச்சிகரத்திற்கு அப்பால் சொர்க்கத்தின் வாயில் இருப்பதாக அவர்கள் கருதுகிறார்கள். இச் சிகரத்தோடு தொடர்புடைய இரண்டு கதைகள் தோடர்களிடையே வழங்கப்படுகிறது. தோடர்களிடையே ஒரு காலத்தில் பெண் சிசுக் கொலை பழக்கம் இருந்ததுள்ளது. கொலை செய்ய வேண்டிய குழந்தைகளை இங்குக் கொணர்ந்து எறிந்து கொன்று விடுவதுண்டாம், ஆகையினால் எந்தப் பெண்ணையும் தோடர்கள் இச்சிகரத்தின் பக்கமாகச் செல்ல விடுவதில்லை. இக் கட்டுப்பாட்டை மீறி ஒரு பெண் இங்கு வந்துவிட்டாளாம். இதையறிந்த தோடர்கள், அப் பெண்ணின் மூக்கை அறுத்துத் தண்டித்தார்களாம். தண்டனை பெற்ற அப் பெண் இம்மலைச் சிகரத்தை அடைந்து மறைந்துவிட்டடாளாம். தற்போதும்கூட அப் பெண்ணை ஒரு சிறு தெய்வமாகத் தோடர்கள் வணங்குகின்றனர்.

இச் சிகரத்தோடு தொடர்புடைய மற்றொரு கதை இராவணனைப் பற்றியதாகும். தோடர்கள் இராவணனுக்கு மரியாதை காட்டாமல், இராமனிடத்தில் அதிக அன்பு செலுத்தினார்களாம். அதனால் சினங்கொண்ட இலங்கை மன்னன் ஒரு கை மண்ணை எடுத்துக் காற்றில் வீசினானாம். அம்மண் கொடிய கிருமிகளாக மாறித் தோடர்களுடைய கால்நடைகளையும், வீடுகளையும் பீடித்துத் துன்புறுத்தியதோடு, அவர்களையும் நோய் கொள்ளுமாறு செய்து கொடுமை புரிந்ததாம். இன்றுகூட அக்கிருமிகளால் தாங்கள் துன்புறுவதாகத் தோடர்கள் நம்புகின்றனர். இதை உணர்ந்த இராமன் இச்செயலுக்குப் பழிவாங்க எண்ணி இராவணன் தங்கையான சூர்ப்பணகையின் மூக்கை அறுத்து, எல்லாருக்கும் தெரியும்படி இச் சிகரத்தில் பதித்து வைத்தானாம். இக் காரணங்களாலேயே இச்சிகரம் மூக்கறுத்தி சிகரம் என்று பெயர் பெற்றதாகத் தோடர்கள் நம்புகின்றனர்.

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:தமிழ்நாட்டில் உள்ள மலைகள்
வாவூல் மலை

**வாவூல் மலை (Vavul Mala)** என்பது இந்தியாவின் மேற்குத் தொடர்ச்சி மலையில்கேரளப்பகுதியில் வெள்ளரிமலை வரம்பில் உள்ள சிகரமாகும். இது கேரளாவின் மலப்புரம் மாவட்டம் மற்றும் கோழிக்கோடு மாவட்டத்தின் எல்லையில் அமைந்துள்ளது. வாவூல் மலை "ஒட்டக சிமிழை” ஒத்திருக்கிறது. கடல் மட்டத்திலிருந்து சுமார் 2,339 மீ உயரத்தில் அமைந்துள்ளது. இது நீலகிரிக்கு அப்பால் மேற்குத் தொடர்ச்சி மலையில் மிக உயரமான சிகரமாகவும், கோழிக்கோடு மாவட்டத்தின் மிக உயரமான இடமாகவும் உள்ளது. இந்தப் பகுதியில் காணப்படும் தாவரங்கள் மற்றும் விலங்குகள் நீலகிரி மலைகளில் காணப்படுவதை ஒத்ததாக உள்ளன.

வில்லியம் லோகன் என்பார் 1887ல் வெளியிட்ட மலபார் கையேட்டின் முதல் தொகுதி (பின்னர் 1908 ஆம் ஆண்டின் மலபார் வர்த்தமானியால் தொடரப்பட்டது) 7,677 அடி உயரமுள்ள வாவூல் மலை அரேபியக் கடலுக்கு வெகு தொலைவில் உள்ள ஒரு அடையாளமாகக் குறிப்பிடப்படுகிறது. 

வெள்ளரிமலைப் பகுதி மலப்புரம் ஓரமாக, கோழிக்கோடு மற்றும் வயநாட்டின் எல்லைக்கு இடையில் அமைந்துள்ளது. இது "ஒட்டக சிமிழ் மலைகள்" என்று அழைக்கப்படும் உயர் நிலப்பரப்பு. இது நீலகிரி மலைகளிலிருந்து தக்காணப் பீடபூமி மற்றும் சாலியார் நதி பள்ளத்தாக்கு ஆகியவற்றால் பிரிக்கப்பட்டுள்ளது. இது தென்னிந்தியாவில் மிகவும் கடினமான மலையேற்ற இடமாகும்.

## வெளி இணைப்புகள்

* Usandeep.com இல் வவுல்மாலா

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:கேரள மலைகள்
பகுப்பு:Coordinates on Wikidata
நேகு சியார்

**நேகு சியார்** அல்லது **நேகுசியார் முஹம்மத்** ஓர் திதுளர் முகலாய மன்னர். இவர் இந்தியாவின் சிம்மாசனத்திற்கு உரிமை கோரியவர். இவர் 1681 முதல் 1719 வரை சிறையில் இருந்தார். பிறகு 1719 ஆம் ஆண்டில் அரியணையை கைப்பற்ற ஒரு போரைத் தொடங்கினார். இவர் கிளர்ச்சியாளரான முஹம்மது அக்பரின் மகனாவார். முஹம்மது அக்பர் ஓளரங்கசீப்பின் மகனாவார்.  

நேகு சியார் ஆக்ராவில் ஒரு அரண்மனையில் வளர்ந்தார். 1695 ஆம் ஆண்டில் இவர் 16 வயதாக இருந்தப்போது அசாமின் சுபேதராக 1701 வரை நியமிக்கப்பட்டார். 1702 ஆம் ஆண்டில் இளவரசர் சிந்துவின் சுபேதராக ஓளரங்கசீப் நியமித்தார். இவர் 1707 ஆம் ஆண்டு வரை பணியாற்றினார்.

இவர் உள்ளூர் அமைச்சர் பீர்பால் என்பவர் (அக்பர் அமைச்சரவையில் இருந்த பீர்பால் அல்ல) இவரை கைப்பாவையாக பயன்படுத்தினார். நேகுசியாரை பேரரசர் என அழைப்பார்.

ஆனால் நெகுசியார் அரண்மனையில் இருக்கும் பெண்களிடமே பல நாட்களை கழித்தார். இவர்  சையத் சகோதரர்களால் மீண்டும் சிறையில் அடைக்கபட்டார்.

இவர் 1723 ஆம் ஆண்டில் தனது 43வது வயதில் இறந்தார். 

## வம்சாவளி

## குறிப்புகள்

பகுப்பு:1679 பிறப்புகள்
பகுப்பு:1723 இறப்புகள்
பகுப்பு:Category:முகலாய அரசர்கள்
கொல்லாரிபெட்டா

**கொல்லாரிபெட்டா** (**Kolaribetta**) என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின் நீலகிரி மலைகளில் இரண்டாவது மிக உயர்ந்த சிகரம் ஆகும்.

இது தமிழகத்தின் நீலகிரி மாவட்டத்தின் உதகமண்டலம் வட்டத்தில் அமைந்துள்ளது. இந்த சிகரம், அவலாஞ்சி பகுதியில் இருந்து 10 கி.மீ. தொலைவில் உள்ளது.

இது முக்கூர்த்தி தேசிய பூங்கா மற்றும் சாலியார் நதிப் படுகையில் மிக உயரமான இடமாகும். இது கடல் மட்டத்திலிருந்து 2,630 மீ உயரத்தில் உள்ளது.

இங்கு நீலகிரி மந்தி, நீலகிரி வரையாடு, நீலகிரி கரும் வெருகு ஆகியன காணப்படுகின்றன.

இப்பகுதியில் உள்ள பிற முக்கிய சிகரங்களாக தொட்டபெட்டா, குடிகாடு (2,590மீ), முக்கூர்த்தி (2,554மீ), பிச்சால்பெட்டா (2,544மீ), டெர்பெட்டா (2,531மீ) சுனோடான் (2,531மீ) உள்ளன.

## மேற்கோள்கள்

பகுப்பு:தமிழ்நாட்டில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பானுரங்சி சவாங்வாங்சே

**பானுரங்சி சவாங்வோங்சே, இளவரசர் பானுபந்து வோங்செவோரதேஜ்** (Bhanurangsi Savangwongse, the Prince Bhanubandhu Vongsevoradej) (11 சனவரி 1859 &ndash; 13 ஜூன் 1928) இவர் தாய்லாந்தின்மன்னர் மோங்குத், இராணி தெப்சிரிந்திரா ஆகியோரின் மகனாவார்.

இளவரசர் தனது மூத்த சகோதரரும், மன்னருமான சுலலாங்கொர்னின் அரசாங்கத்தில் சியாமியப் பேரரசின் இராணுவத்தின் தளபதி பதவி உட்பட பல பதவிகளை வகித்த போதிலும், இவர் தாய் அஞ்சல் சேவையின் நிறுவனராகவும், வஜிராவுத் மன்னரின் ஆட்சியின்போது சையாமையப் பேரரசின் இராணுவத்தில் முதல் *பீல்ட் மார்ஷல்* என சிறப்பாக நினைவுகூரப்படுகிறார்..

இளவரசர் பீரா என்று நன்கு அறியப்படும், இவரின் மகன் இளவரசர் பிரபொங்சே பானுதெச் பார்முலா 1 பந்தய வீரராவார்.

## ஆரம்பகால வாழ்க்கையும், கல்வியும்
[வலது|thumb|பொது அஞ்சல் அலுவலகத்தின் ([பேங்காக்) முன் இளவரசர் பானுரங்சி சவாங்வாங்சேயின் சிலை]]
இளவரசர் பானுரங்சி சவாங்வாங்சே என்ற பெயரில் 1860 சனவரி 11 அன்று பேங்காக்கின் பெரிய அரண்மனையில் பிறந்தார். இவருக்கு  சுலலாங்கொர்ன், இளவரசி சந்திரமண்டோல் மற்றும் இளவரசர் சதுரோன்ராஸ்மி உட்பட 3 சகோதர சகோதரிகள் இருந்தனர் . 2 ஆண்டுகளுக்குப் பிறகு, இவரின் தாயார் இறந்தார். பின்னர், இவரின் தந்தை இவரது 10 வயதில் இறந்தார். மன்னர் மோங்குத்தின் இறுதி சடங்கு ஊர்வலத்தில் அரிசியை சிதறடித்தார். இவருக்கு 12 வயதாக இருந்தபோது, இவரை சுலலாங்கொர்ன் மன்னர் "மாண்புமிகு இளவரசராக" நியமித்தார். பெரிய அரண்மனையின் மகா பிரசாத் சிம்மாசன மண்டபத்தில் ஒரு அரச விழாவை நடத்தவும் செய்தார். இவருக்கு 13 வயதானபோது வாட் பிரசிறீ ரத்தின சசாதகரத்தில் புதிய நியமிப்பை பெற்றார்.

இவர், பெண் ஆசிரியர்களின் பள்ளியில் தனது படிப்பைத் தொடங்கினார். அதன்பிறகு, கெமர், பாலி ஆகியோரின் புத்தகங்களை பிராயா பிரியத்தி தம்மதா பணியகத்தில் பயின்றார். அதன்பிறகு, இவர் 1872 முதல் அரசரின் காவலர் பணியகத்தில் இராணுவக் கல்வியைப் பயின்றார். மேலும் பிராயா சிறீசூந்தோர்ன் வகாம் (நொய் அஜாராயங்குல்) என்பவரிடமிருந்து தாய் மொழியைக் கற்றுக்கொண்டார். இதில் ஆட்சிப்பணி மரபுகள் மற்றும் இளவரசர் மகாமாலா, இளவரசர் பம்ரப்போரபக்கிடமிருந்து அரச மரபுகள் ஆகியவற்றைப் படித்தார்.

## தொழில்
அரசரின் காவலர் பணியகத்தில் முதல் லெப்டினன்ட்டாக சிறப்பு அதிகாரி பதவியில் இராணுவ சேவையில் இவர் சேர்ந்தார். மன்னர் சுலலாங்கொர்ன் சிங்கப்பூர் (2 வது முறை), பர்மா, இந்தியா, இங்கிலாந்தின் சில பகுதிகள், மலாயாவின் மேற்கு கடற்கரை ஆகிய இடங்களுக்கு பயணம் செய்யத் தொடங்கியபோது இவரும் உடன் சென்றார். மன்னர் சுலலாங்கொர்னின் குழு, முதன்மைக்குழுவின் அமைச்சர், பாதுகாப்பு அமைச்சக தலைவர், மன்னர் ஆறாம் ராமாவின் முதன்மைக்குழுவின் தலைவர், காவல்துறை தலைவர், கடற்படைத் துறை தளபதி, அஞ்சல் மற்றும் தந்தி துறையின் தலைமை இயக்குநர் போன்ற பல பதவிகளை இவர் வகித்துள்ளார்.

## இறப்பு
இவர் 1928 சூன் 13 அன்று புராஃபாபிரோம் அரண்மனையில் தனது 68 வயதில் இறந்தார்.

## வாரிசுகள்
இவருக்கு 9 மகன்களும், 7 மகள்களும் என 16 குழந்தைகள் இருந்தனர்.

## மேற்கோள்கள்

பகுப்பு:1928 இறப்புகள்
பகுப்பு:1859 பிறப்புகள்
ராஷ்மி தாக்கரே

**ராஷ்மி தாக்கரே** (*Rashmi Thackeray*) ஒரு மராத்திய எழுத்தாளரும் , பத்திரிகையாளரும், மற்றும்  இதழாசிரியர் ஆவார். சாம்னா நாளிதழ்  மற்றும்  மர்மிக் வார இதழின்  நிர்வாக ஆசிரியராக உள்ளார்.

## குடும்பம்
மஹாராஷ்டிரா முதல்வர் உத்தவ் தாக்கரேயின் மனைவி ஆவார். இவர்களுக்கு ஆதித்யா தாக்கரே மற்றும்   தேஜஸ் தாக்கரே என்கிற இரு மகன்கள் உள்ளனர்.

## மேற்கோள்கள்

பகுப்பு:மராத்தியர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
மத்திய அமெரிக்க பசிபிக் தீவுகள்

**மத்திய அமெரிக்க பசிபிக் தீவுகள்** *(Central American Pacific Islands)* என்பவை  புவியின் மேற்பரப்பில் தாவரங்களின் பரவலை பதிவு செய்வதற்காக உலக புவியியல் திட்டத்தில் பயன்படுத்தப்படும் ஓர் உயிர்ப்புவியியல் பகுதி ஆகும். இத்தீவு நிலை 3 என்ற குறியீட்டால் அடையாளப்படுத்தப்படுகிறது. பசிபிக் பெருங்கடலில்  உள்ள மத்திய அமெரிக்காவின் மேற்கு கடற்கரையில் இடம்பெற்றுள்ள கிளிப்பர்டன் தீவு, கோகோசு தீவு  மல்பெலோ தீவு  போன்ற தீவுகள் இப்பிரிவில் அடங்கியுள்ளன.  
அரசியல் ரீதியாக பிரான்சுக்குச் சொந்தமான கிளிப்பர்டன் தீவு நிக்கராகுவா மற்றும் கோசுடாரிகா நாடுகளுக்கு  வடமேற்கில் அமைந்துள்ளது.  கோகோசு தீவும் மால்பெலோ தீவும்  பனாமாவிற்கு தெற்கே அமைந்துள்ளன.  கோகோசு தீவு கோஸ்டாரிகாவுக்கும்  மால்பெலோ தீவு கொலம்பியாவுக்கும்  சொந்தமானவைகளாகும். 
## மேற்கோள்கள்

பகுப்பு:புவியியல்
பகுப்பு:உயிர்ப்புவியியல்
அரசு அருங்காட்சியகம், கடலூர்

இந்தியாவின் தமிழ்நாடு, கடலூர் மாவட்டம், மஞ்ச குப்பத்தில், **அரசு அருங்காட்சியகம்** 1989 ஆம் ஆண்டில் நிறுவப்பட்டது. இந்த அருங்காட்சியக சேகரிப்பில் மாவட்டத்தின் வரலாறு, கலாச்சாரம், தாவரங்கள் மற்றும் விலங்கினங்கள் குறித்த பொருட்கள் காட்சிக்கு வைக்கப்பட்டுள்ளன. இயற்கை வரலாற்று மாதிரிகளில் தென்னிந்திய மரங்கள், இழைகள், அன்னம், கரடி, பல்லி மற்றும் பாம்புகள் அடங்கும். மர புதைபடிமங்கள் மற்றும் அம்மோனைட் புதைபடிமங்களும் காட்சிக்கு வைக்கப்பட்டுள்ளன.

சொற்பொழிவுகள், கண்காட்சிகள் மற்றும் பயிற்சித் திட்டங்கள் மூலம் ஆராய்ச்சியாளர்கள், மாணவர்கள் மற்றும் பொதுமக்களுக்கு அறிவை வழங்குவது இந்த அருங்காட்சியகத்தின் கல்வி சார்ந்த நடவடிக்கைகளில் ஒன்றாக உள்ளது.

அருங்காட்சியகத்தில் ஓர் சிற்பத் தோட்டம் பார்வையாளர்களை வரவேற்கிறது. இந்த சிற்பத் தோட்டத்தில் சிவலிங்கம், நந்தி, விஷ்ணு, குரங்கு சிற்பங்கள், நரசிம்மா, சூர்யா மற்றும் சண்டிகேசுவரர் சிலைகள் காட்சிக்கு வைக்கப்பட்டுள்ளன. கண்ணாடி இழையில் செய்யப்பட்ட தமிழ் எழுத்து, டைனோசர் மாதிரி மற்றும் காளி சிலை அருங்காட்சியகத்தின் நுழைவாயிலில் காட்சிக்கு வைக்கப்பட்டுள்ளன.

சுப்ரமண்யா, சூர்யா, நவநீத கிருஷ்ணன், தட்சிணாமூர்த்தி, பைரவா, வீரபத்திரா, மற்றும் சப்த கன்னிகள் கற்சிற்பங்கள் காட்சிக்கு வைக்கப்பட்டுள்ள சிறப்புமிகு சிற்பங்கள் ஆகும். விநாயகர், விஷ்ணு, நடராஜர், சோமசுகந்தர், கிருஷ்ணர் ஆகியோரின் வெண்கல படங்கள் வெண்கல காட்சிக் கூடத்தில் வைக்கப்பட்டுள்ளன.

முதல் தளத்தில் காட்டு நாயக்கன் பழங்குடி பொருட்கள், கற்கால கருவிகள், இசைக்கருவிகள், கல்வராய மலைவாழ் பழங்குடியினரின் விவசாய கருவிகள் காட்சிக்கு வைக்கப்பட்டுள்ளன.

## முகவரி
அரசு அருங்காட்சியகம், 19 மருத்துவமனை சாலை கடலூர் - 607 001

## மேற்கோள்கள்

## வெளி இணைப்புகள்

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:அருங்காட்சியகங்கள்
பகுப்பு:கடலூர் மாவட்ட சுற்றுலாத் தலங்கள்
கொல்லங்கோடு அரண்மனை

**கொல்லங்கோடு அரண்மனை** (*Kollengode Palace*) என்பது இந்தியாவின் கேரள மாநிலத்தின் திருச்சூர் மாவட்டத்தின் திருச்சூர் நகரில் அமைந்துள்ள ஓர் அரண்மனையாகும்.

## வரலாறு
கொல்லங்கோடு ராஜா, வாசுதேவா ராஜா 1904 இல் இந்த அரண்மனையைக் கட்டி தனது மகளுக்குக் கொடுத்தார். கொல்லங்கோடு அரண்மனையின் மூல அரண்மனை (களரி கோவிலகம்) பாலக்காட்டின் கொல்லங்கோட்டில் அமைந்துள்ளது. 1975ஆம் ஆண்டில், தொல்பொருள் துறை (திரிச்சூரில் உள்ள கொல்லங்கோடு அரண்மனையின் ஓர் பகுதி) இதனைக் கையகப்படுத்தி அருங்காட்சியகமாக மாற்றியது. வாசுதேவா ராஜாவின் சில தனிப்பட்ட உடைமைகள் காட்சிக்கு வைக்கப்பட்டுள்ளன. அரண்மனையின் கட்டிடக்கலை மேற்கத்திய வடிவமைப்போடு பாரம்பரிய கேரள கட்டிடக்கலைகளின் தனித்துவமான கலவையாக உள்ளது. இந்த அரண்மனையில் இப்போது சுவரோவிய கலை அருங்காட்சியகம் (திருச்சூர்) உள்ளது . 

கொல்லங்கோடு வாசுதேவ ராஜாவின் ராஜா.

மெட்ராஸ் பிரசிடென்சியின் என்சைக்ளோபீடியா 1920

## மேற்கோள்கள்

## வெளி இணைப்புகள்

பகுப்பு:அரண்மனைகள்
பகுப்பு:சுற்றுலாத் தலங்கள்
பகுப்பு:திருச்சூர் மாவட்டம்
பகுப்பு:அருங்காட்சியகங்கள்
பான்னரை

**பான்னரை** (*Phannarai*) (மே 9, 1838 சூன் 22, 1914), சே சிரிவோங் என்றும் அழைக்கப்படும் முன்னாள் இளவரசியான இவர், சக்ரி வம்சத்தின் நான்காவது மன்னரான சியாமின் மோங்குத்தின் மனைவிகளில் ஒருவராவார். .

இவர், சிரிவோங்கின் இளவரசர் மட்டயாபிதக் (மூன்றாம் ராமாவின் மகன்) என்பவருக்கும், அவரது மனைவி கிம் சாச்சியோ ஆகியோரின் மகளாவார். இவரது சகோதரி தெப்சிரிந்திராவும், இவரும், 1851 ஆம் ஆண்டில் மோங்குத் மன்னரின் மனைவிகளாக மாறினர். 1861 ஆம் ஆண்டில் இவரது சகோதரி இறந்தபோது, மோங்குத்தின் மூத்த மனைவியாக இவர் பொறுப்பேற்றார்.

இவர் இராணி என்ற பதவிக்கு உயர்த்தப்படவில்லை என்றாலும், இவர் அரசவைப் பெண்களில் மரியாதை முகுந்தவராக கருதப்பட்டார். மேலும்,வெளிநாட்டு தூதர்களுக்கான பல்வேறு விருந்துகளின் போது இராணியாக இவரது நிலைப்பாடு காணப்பட்டது. *தி கிங் அண்ட் ஐ*  என்ற ஆங்கிலத் திரைப்படத்தில் லேடி தியாங்கின் கதாபாத்திரம் இவரை அடிப்படையாகக் கொண்டிருந்தது. கல்வியாளரான *அன்னா லியோனோவன்ஸ்* 1862 ஆம் ஆண்டில் அரசவைக்கு வந்து 1867 வரை இருந்த ஆறு வருட காலப்பகுதியில் இவரது குழந்தைகளுக்கும், மோங்குத் மன்னரின் மற்ற குழந்தைகளுக்கும் பொறுப்பாக இருந்தார். 

மன்னர் மோங்குத்துடன் இவருக்கு கன்னிககேவ் என்ற ஒரு மகளும், நரிசரா நுவட்டிவாங் என்ற ஒரு மகனும் என இரு குழந்தைகள் பிறந்தனர். இவர் 1914 இல் இறந்தார்.

## மேற்கோள்கள்

பகுப்பு:1914 இறப்புகள்
பகுப்பு:1838 பிறப்புகள்
கிளிதன் கொரோனா

***கிளிதன் கொரோனா*** (*Clithon corona*) என்பது உப்பு நீர் மற்றும் நன்னீர் நத்தையாகும். இதன் செவுள்மூடி உருண்டை வடிவிலானது. இது நெரிடிடே குடும்பத்தில் உள்ள நீர்வாழ் வயிற்றுக்காலி மெல்லுடலியாகும்.

## பரவல்
எஸ்பிரிட்டு சாண்டோ, வனுவாட்டு . 

## விளக்கம்
இடது|thumb|கிளிதன் ''கொரோனா'' ஓட்டின் துளை மேல் பார்வை.

## சூழலியல்
நன்னீர் நண்டு *கிளிபனாரியஸ் ஃபோன்டிகோலா* *கிளிதன் கொரோனாவின்* ஓடுகளை உறைவிடமாகப் பயன்படுத்துகிறது. 

## மனித பயன்பாடு
இது நன்னீர் மீன்வளத்திற்கான அலங்கார செல்லப்பிராணி வர்த்தகத்தின் ஒரு பகுதியாகும். 

## மேற்கோள்கள்

* Récluz, C., 1841. Description de quelques espèces de nérites vivantes (2 partie, suit et fin),. Revue Zoologique par la Société Cuvierienne: 337-343
* Le Guillou, E.J.F., 1841. Description de quatorze Nérites nouvelles. Revue Zoologique, par la Société Cuvierienne; …: 343-347. Paris.
* Haynes, A. 2005. An evaluation of members of the genera Clithon Montfort, 1810 and Neritina Lamarck 1816 (Gastropoda: Neritidae). Molluscan Research 25(2): 75-84
* Eichhorst T.E. (2016). Neritidae of the world. Volume 1. Harxheim: Conchbooks. 695 pp.

## வெளி இணைப்புகள்
* [Linnaeus, C. (1758). Systema Naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata 10th revised edition, vol. 1: 824 pp. Laurentius Salvius: Holmiae]
* [Philippi, R. A. (1845). Diagnosen einiger neuen Conchylien. Archiv für Naturgeschichte. 11: 50-71]
*  Martens, E. von. (1863-1879). Die Gattung Neritina. In: Küster, H. C.; Kobelt, W., Weinkauff, H. C., Eds. Systematisches Conchylien-Cabinet von Martini und Chemnitz. Neu herausgegeben und vervollständigt. Zweiten Bandes zehnte Abtheilung. 1-303, pls A, 1-23. Nürnberg: Bauer & Raspe. 
* Lesson, R. P. (1830-1831). Voyage autour du monde, exécuté par ordre du Roi, sur la corvette de Sa Majesté, La Coquille, pendant les années 1822, 1823, 1824 et 1825. Zoologie, 2(1): 1-471
*  Martens, E. von. (1863-1879). Die Gattung Neritina. In: Küster, H. C.; Kobelt, W., Weinkauff, H. C., Eds. Systematisches Conchylien-Cabinet von Martini und Chemnitz. Neu herausgegeben und vervollständigt. Zweiten Bandes zehnte Abtheilung. 1-303, pls A, 1-23. Nürnberg: Bauer & Raspe.

பகுப்பு:மெல்லுடலிகள்
பகுப்பு:நத்தைகள்
பகுப்பு:முதுகெலும்பிலிகள்
பானாசூரா மலை

thumb|பqனசூரா மலையின் ஒரு தோற்றம்
thumb|பானாசூரா மலை உச்சியைத் தொடும் மேகங்கள்
**பானாசூரா மலை** (*Banasura Hill*) என்பது இந்தியாவின், கேரளத்தின், வயநாடு மாவட்டத்தின் மேற்குத் தொடர்ச்சி மலைகளில் உள்ள மிக உயரமான மலைகளில் ஒன்றாகும். இந்திய புராணங்களில் வரும் பாத்திரமான பானாசூரனின் பெயரால் இந்த மலைக்கு பெயர் சூட்டப்பட்டுள்ளது. செம்பரா மலைமுடிக்கு அடுத்து நீலகிரிக்கும் இமயமலைக்கும் இடையில் 2,000 மீட்டர் தாண்டிய மிக உயர்ந்த சிகரங்களில் இதுவும் ஒன்றாகும்.

## நிலவியல்
பானாசூரா மலை  உயரம் கொண்டதாக உள்ளது. இது மேற்கு தொடர்ச்சி மலையின் ஒரு பகுதியாக உள்ளது. இது குற்றியாடியிலிருந்து மானந்தவாடி வரையிலான மாநில நெடுஞ்சாலையில் அமைந்துள்ளது. 25 கி.மீ தொலைவில் அமைந்துள்ள மானந்தவாடி&nbsp;  மிக அருகில் உள்ள நகரம் மற்றும் மிக அருகில் உள்ள மாநில போக்குவரத்துக் கழக பணிமனை ஆகும். அருகில் உள்ள  தேசிய நெடுஞ்சாலை என்.எச் 766 ஆகும், இது கல்பற்றா வழியாக  சுமார் 37 கி.மீ. தொலைவில் உள்ளது.&nbsp; 
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2020)">மேற்கோள் தேவை</span>]]* &#x5D;

## மலையேற்ற வழிகள் மற்றும் பார்வையாளர் தகவல்கள்
வெள்ளமுண்டா கிராமத்தில் ஒரு திருப்பத்தை மேற்கொண்டு புலின்ஜால் வழியாக மலைமுடியை அடைய வேண்டும். புலின்ஜலில் இருந்து சுமார் 1.5&nbsp;கி.மீ. தொலைவில் பனாசூரா மலை தங்கும் விடுதியை கடந்து செல்கிறீர்கள். விடுதியைத் தாண்டி சுமார் 500 மீட்டர் தொலைவில் சாகச பாதையைத் தொடங்குகிறது. வழியில் ஒரு இடிமுழக்க அருவி உள்ளது, உள்ளூர்வாசிகள் இதை "மீன்முட்டி" என்று அழைக்கிறார்கள். இந்த மலையில் மூன்று மணிநேரம் ஏறவேண்டும். அங்கிருந்து காணும் காட்சி கண்கவர் காட்சியாகும்.  பனாசூரா மலையில் மலையேற்றறம் மேற்கொள்ள மானந்தவடியில் அமைந்துள்ள வடக்கு வயநாடு வனக் கோட்ட அலுவலகத்தில் அனுமதி பெற வேண்டும். மலையின் அடிவாரத்தில் பானாசூர சாகர் அணை உள்ளது, இது இந்தியாவின் மிகப்பெரிய மண் அணையாகும். இந்த அணைப் பகுதியானது மலை மலையேற்றத்தைத் தொடங்கக்கூடிய மற்றொரு இடமாகும்.

## தாவரங்களும்,  விலங்கினங்களும்
அடர்ந்த வெப்பமண்டல தாவரங்கள் வழியாக மலை உச்சியை நோக்கிச் செல்லும் கால்தடப் பாதை. இங்குள்ள தாவரங்களில் சில அரிய மருத்துவ மூலிகைகள் உள்ளன. வழியில் காணப்படும் விலங்கினங்களில் குரங்குகள், காட்டுப்பன்றிகள், மான்கள் யானைகள்  ஆகியவ குறிப்பிடத்தகவை ஆகும்.

## பழங்குடியினர் மற்றும் உள்ளூர் வரலாறு
பானாசூரா மலை அடிவாரத்தில் உள்ள நான்கு பழங்குடி குடியிருப்புகளானது பெரும்பாலும் குறிச்சியா பழங்குடியினத்தைச் சேர்ந்தவர்களுடையன. குறிச்சியாக்கள் வீரம்மிக்க ஒரு  பாரம்பரியத்தைக் கொண்டுள்ளனர், மேலும் வில் மற்றும் அம்புகளை கையால்வதில் வல்லுநர்கள். வேளாண் பொருட்களுக்கு அதிக வரி விதித்ததற்காக கேரள வர்மா பழசி இராசா ஆங்கிலேயருக்கு எதிராக கிளர்ச்சியில் ஈடுபட்டபோது, ஆவர்களுக்கு  எதிராக நீண்டகாலம் கொரில்லா போரை நடத்த வயநாட்டின் காடுகளில் மறைந்து இருந்தபோது, இந்த குறிச்சியா பழங்குடியினரிடம் தான் பழசி இராசா ஆதரவு கோரினார் . பழசி இராசா பிரித்தானிய படைகளை  எதிர்கொள்ள இந்த பகுதியின் நிலவியல் அறிவைப் பயன்படுத்தினார். பானாசூரா மலைப் பகுதியில் உள்ள கரடுமுரடான நிலப்பகுதியும்,  அடர்த்தியான காடுகளும்,  குகைகளும், நீரோடைகளும், நீரூற்றுகளும் பழசி இராசாவுக்கு ஒரு சிறந்த மறைவிடமாக அமைந்தன .

## மேலும் காண்க

* பானாசூரா சாகர் அணை
* பழசி இராசா

## குறிப்புகள்


## வெளி இணைப்புகள்

* சுற்றுலாத் துறைக்கான அதிகாரப்பூர்வ வலைத்தளம்
* தி இந்து

பகுப்பு:கேரள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:Coordinates on Wikidata
பகுப்பு:வயநாடு மாவட்டம்
அகந்தாபிசு சிவா

***அகந்தாபிசு சிவா*** (***Acanthaspis siva)*** என்பது கொலைகார பூச்சிகளுள் ஒன்றாகும். இந்த பூச்சிகள் தென் இந்தியாவில் பரவலாகக் காணப்படுகிறது. இந்த பூச்சிகளில் நான்கு வகையான புறத்தோற்றுரு காணப்படுகின்றது. பெண் பூச்சிகள் ஆண் பூச்சிகளை அதிக நாட்கள் உயிர் வாழ்கின்றன. வாழ்க்கைச் சுழற்சி காலம் சுமார் 113 நாட்கள் ஆகும். இக்காலத்தில் தோன்றும் இந்த இனத்தின் இளம் உயிரிகள் *அகந்தாபிசின்* பிற இன இளம் உயிரிகள் சூழ்நிலையுடன் உருமறைப்பினை நடத்தையில் கொள்கின்றன. இச்செயல் மூலம் இதனுடன் வாழும் இளம் உயிரிகளிடமிருந்து நரமாமிசம் வாய்ப்பைக் குறைக்கின்றது. 

## மேற்கோள்கள்

பகுப்பு:கணுக்காலிகள்
பகுப்பு:முதுகெலும்பிலிகள்
பகுப்பு:பூச்சிகள்
பகுப்பு:இந்திய உயிரினங்கள்
கோட்டைமலை

**கோட்டைமலை (Kottamalai)** என்பது தமிழ்நாட்டில் உள்ள மிகவும் உயரமான மலைப்பகுதியில் ஒன்றாகும், இது தமிழ்நாட்டின் திருவில்லிபுத்தூர் அருகில் உள்ள நரைத்த சாம்பல் நிற அணில்கள் வனவிலங்கு சரணாலயம் உள்ள பகுதியாகும், ராசபாளையம் அருகில் உள்ள அய்யனார் அருவிக்கு அருகாமையிலும் உள்ளது. இம்மலை சிகரத்தின் கிழக்கு பகுதியில் அடர்வனப்பகுதிக்குள் ஏராளமான காட்டு அருவிகள் உள்ளது, அதில் குறிப்பிடதக்கவை நீர்காத்த அய்யனார் அருவி, ராக்காச்சியம்மன் அருவி, செண்பகதோப்பு அருவி என உள்ளது, இவற்றை அடைய அடர்வனப் பகுதிகளுக்குள் நடைபாதை ஊடாக நடந்து செல்ல வேண்டும்.  இது கேரளாவின் பெரியார் வனவிலங்கு சரணாலயத்திற்கு கிழக்கு பகுதியில் தமிழ்நாட்டின் எல்லைக்குள் உள்ளது, மேற்குத் தொடர்ச்சி மலையில் 2,019m (6624 அடி) உயரத்தில் திருவில்லிபுத்தூர் அருகே அமைந்த உயர்ந்த மலைச் சிகரமாக இது உள்ளது. மேற்குத் தொடர்ச்சி மலையில் உள்ள சில உயரமான சிகரங்களில் (பெரியார் பீடபூமியில் 2,000 மீட்டருக்கு உயரமான) இதுவும் ஒன்று. 

கோட்டமலை இந்தியாவின் தென்முனையில் அமைந்த 2019 மீட்டர் (6624 அடி) உயரம் உள்ள மலை உச்சியாகும். மதுரைக்கு தெற்கே உள்ள தென் மாவட்டங்களிலேயே விருதுநகர் மாவட்டத்தில் அமைந்துள்ள மிகவும் உயரமான மலை சிகரங்களில் இதுவே முதன்மையானது ஆகும்.

(இதனைத் தமிழ்நாட்டில் வேலூரில் உள்ள மலைக்கோட்டையுடன் தவறுதலாகப் புரிதல் கொள்ளக்கூடாது)

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:தமிழ்நாட்டில் உள்ள மலைகள்
பகுப்பு:கேரள மலைகள்
பகுப்பு:Coordinates on Wikidata
இணையப் புவியியல்

**இணையப் புவியியல்** *(Internet geography)* சமூகத்தின், பொருளாதார, கலாச்சார மற்றும் தொழில்நுட்பக் கண்ணோட்டங்களிலிருந்து இணையத்தின் இடஞ்சார்ந்த அமைப்பைப் படிக்கும் புவியியலின் ஒரு துணைப்பிரிவாகும்.  மின்வெளிப் புவியியல், இணையதளப் புவியியல் என்ற பெயர்களாலும்  இப்பிரிவை அழைக்கலாம். இணையப் புவியியலின் முக்கிய கருதுகோள் என்னவென்றால், இணையத்தின் வளர்ச்சி மற்றும் இயக்கவியல் ஆகியவற்றைப் புரிந்துகொள்வதற்கு இணையதள சேவையகங்கள், வலைத்தளங்கள், தரவு, சேவைகள் மற்றும் உள்கட்டமைப்புகள் ஆகியவற்றின் இருப்பிடம் முக்கியமானதாக கருதுவதேயாகும். தகவல் புவியியல் மற்றும் எண்ணிம இடைவெளி போன்ற முக்கியத்துவம் வாய்ந்த தலைப்புகள் இணையப் புவியியல் பிரிவில் உள்ளடங்கியுள்ளன.  
## மேற்கோள்கள்

## புற இணைப்புகள்
* Information Geographies  at the Oxford Internet Institute

பகுப்பு:புவியியல்
பகுப்பு:பொருளாதாரப் புவியியல்
வண்டறாவு

thumb|வண்டறாவில் உள்ள கண்காணிப்பு கோபுரம்
வண்டறாவு (**Vandaravu,** மலையாளம்: വണ്ടറാവു) இந்தியாவின் தமிழ்நாட்டில் மேற்குத் தொடர்ச்சி மலைப் பகுதியில் உள்ள பழனி மலைகள் பகுதியிலுள்ள உயர்ந்த சிகரமாகும். இது இடுக்கி மாவட்டத்தில் உள்ள தேவிகுளம் வட்டத்திற்கும், திண்டுக்கல் மாவட்டத்தில் கொடைக்கானல் வட்டத்திற்கும் இடையிலான எல்லையைப் பகிர்ந்துகொள்கிறது. இது பழனி குன்றின் மேற்கு விளிம்பில் பாம்பாடும் சோலை தேசியப் பூங்காவின் (இடுக்கி) எல்லையாக அமைந்துள்ளது. கடல் மட்டத்திலிருந்து சுமார் 2,533 மீ உயரத்தில் உள்ள இது திண்டுக்கல் மாவட்டத்தின் மிக உயரமான இடமாகும். இந்த சிகரம் மலையேற்றத்திற்கு அருமையான இடமாகும். இந்த சிகரத்தினைச் சுற்றியுள்ள பெரும் பகுதிகளில் காடுகள் அமைந்துள்ளன. இதில் வனவிலங்குகளை அடிக்கடி காணலாம். மூணாறு மேல் நிலையத்திலிருந்து கொடைக்கானலுக்குச் செல்லும் சாலை உள்ளது. இது மிகவும் பழமையான மற்றும் உயர்ந்த இடத்தில் உள்ள வாகனம் செல்லும் சாலையாகும்.  உள்ளது.  இந்த இடத்திற்கு மூணாற்றிலிருந்து நாம் மகிழ்வுந்தில் பயணிக்கலாம்.

இதன் அருகில் உள்ள மற்ற முக்கிய சிகரங்கள் வெம்பாடி சோலை (2,505 மீ) மற்றும் கருங்காடு (2,150 மீ).
## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:தமிழ்நாட்டில் உள்ள மலைகள்
கன்னிககேவ்

**இளவரசி கண்ணிககேவ்** (Princess Kannikakaew)  (10 திசம்பர் 1855 - 13 மே 1882) கட்டியகன்லயா என்றும் அழைக்கப்படும் இவர் சியாமின் (பின்னர் தாய்லாந்து) இளவரசியாவார். இவர் சக்ரி வம்சத்தில் உறுப்பினராக இருந்தார். மேலும், மோங்குத் மன்னருக்கும், இளவரசி பான்னரைக்கும்  பிறந்த மகளாவார். இவர் மன்னர் சுலலாங்கொர்னுக்கும், இளவரசர் நரிசாரா நுவட்டிவோங்சேக்கும் சகோதரியாவார். 

## மேற்கோள்கள்

பகுப்பு:1882 இறப்புகள்
பகுப்பு:1855 பிறப்புகள்
குன்னத்தூர் பாடி

**குன்னத்தூர் பாடி** (*Kunnathoor Padi*) என்பது கேரள நாட்டார்  தெய்வமான  முத்தப்பனின் வரலாற்று மையமாகும்.  இந்த மையம் தென்னிந்தியாவின் கேரள மாநிலத்தின் கண்ணூர் மாவட்டத்தில், கடல் மட்டத்திலிருந்து 3,000 அடி உயரத்தில்,  மேற்குத் தொடர்ச்சி மலைகளில் உடும்புமலையின் மேல் உள்ளது .

குன்னத்தூர் பாடி திருவிழா இங்கு நடத்தப்படுகிறது, ஆனால் இங்கு  முத்தப்பனுக்கு எந்தக் கோவிலும் இல்லை. திருவிழா இயற்கையான முறையில் நடைபெறுகிறது, ஏனெனில், "உதிர்ந்த இலைகள், ஒரு நீரூற்று,  ஒரு பெரிய மலை, ஒரு வட்ட கல், காடு, பனை மரங்கள் எனக்கு போதுமானது" என்று முத்தப்பன் கூறினார் எனப்படுகிறது.

## விழா விவரங்கள்
திருவிழா காலங்களில், காட்டின் நடுவில் ஸ்ரீகோவில் என்று அழைக்கப்படும் ஒரு தற்காலிக மடப்புறம் அமைக்கப்படுகிறது. காடுகளின் நடுவில் ஒரு திறந்தவெளியும் குகையும் உள்ளது. மடப்புறத்தின் மேற்கு பக்கத்தில்  கல் நடப்பட்ட ஒரு மண் மேடை உள்ளது. குகையின் ஒவ்வொரு பக்கத்திலும் ஒரு பனை மரம் உள்ளது . வடக்கு பக்கத்தில் திருவங்கடவு என்ற நீரூற்று உள்ளது. இவற்றிற்கும் அப்பால்  ஆதிபாடி உள்ளது.

*தாந்திரிகள்* தூய்மையாக்கல் சடங்குகள் செய்கிளார்கள் *(சுதி, பசுதானம், புன்யஹாம், [[பிள்ளையார்|கணபதி]] ஹோமம் மற்றும் பகவதிசேவா.)* ஸ்ரீ முத்தப்பனின் *மலையிறக்குதல்* ( அழைத்தல் ) *பூரளிமாலாவால்* செய்யப்படுகிறது. மற்ற எல்லா மடப்புறாக்களிலும் இதை குன்னதூர்படி செய்கிறார்.

திருவபபனா மற்றும் வெல்லட்டம் ஆகியவை பல ஸ்ரீ முத்தப்பன் மையங்களைப் போல ஒரே சமயத்தில் பாடியில் தோன்றாது.

பாடியில் திருவிழாவானது தணு மாதம் முதல் மகரம் வரை (டிசம்பர் நடுப்பகுதி முதல் ஜனவரி நடுப்பகுதி வரை) நீடிக்கும்.

## மேலும் காண்க

* செட்டிகுளங்கரா தேவி கோயில்
* முத்தப்பன் கோயில்
* தளிப்பறம்பு ராஜராஜேஸ்வரர் கோயில்

## குறிப்புகள்

## வெளி இணைப்புகள்

* http://parassinikadavumuthappan.com 

பகுப்பு:கண்ணூர் மாவட்டத்திலுள்ள இந்துக் கோயில்கள்
பகுப்பு:Coordinates on Wikidata
சீலஸ் பைலோபா

***சீலசு பைலோபா*** (***Zelus biloba)*** என்பது அமெரிக்க மாநிலமான புளோரிடாவில் காணப்படும் கொலைகார பூச்சிகளில் ஓர் வகையாகும். 

## மேற்கோள்கள்
 

பகுப்பு:கணுக்காலிகள்
பகுப்பு:பூச்சிகள்
பகுப்பு:முதுகெலும்பிலிகள்
கெலிக்ஸ் நியுகுலா

**கெலிக்சு நியுகுலா** (*Helix nucula*) என்பது காற்றில் சுவாசிக்கும் நிலத்தில் வாழும் வயிற்றுக்காலி மெல்லுடலியாகும். இது கெலிசிடே குடும்பத்தினைச் சார்ந்தது. நத்தையிலார் ஈ. நியூபெர்ட்டின் கூற்றுப்படி, இந்த சிற்றினத்தினை வகைப்படுத்தல் மிகவும் சிக்கலானது. இந்தச் சிற்றினம் *கெலிக்சு பிகுலினா* சிற்றினத்துடன் ஒத்திருப்பதால் தவறுதலாக அடையாளம் காண வாய்ப்புள்ளது.

## பரவல்
*கெ. நியுகுலா* நில நத்தை முக்கியமாகத் துருக்கியின் தெற்கு மற்றும் மேற்கு கடற்கரைகள் மற்றும் கிரேக்கத்தின் ஏஜியன் தீவுகளுக்கு அருகிலுள்ள பகுதிகளில் வாழ்கிறது.  இவை பெரும்பாலும் துருக்கி மற்றும் கிரேக்கப் பகுதிகளில் மட்டுமே காணப்படுவதாக அறியப்பட்டிருந்தாலும், கிரீட்டின் உள்ளூர் மொழியில் "*பார்பராசோஸ்* " அல்லது "*பெர்பரோஸ்* " என்று அழைக்கப்படுவதால் இவை *பார்பேரியாவிலிருந்து* (வட ஆபிரிக்கா) *வந்தவை* எனக் கூறலாம். 

## மேற்கோள்கள்

பகுப்பு:மெல்லுடலிகள்
பகுப்பு:நத்தைகள்
பகுப்பு:முதுகெலும்பிலிகள்
ஊரகம் மலை

thumb|கில்லினனக்கோட்டில் இருந்து ஊரகம் மலைகளின் தோற்றம்
**ஊரகம் மலை** (மலையாளம் : ഊരകം മല) என்பது இந்தியாவின், கேரளத்தின், மலப்புறத்துக்கு அருகே உள்ள ஒரு மலை ஆகும். இது நெடியிருப்பு மற்றும் கண்ணமங்கலம் கிராமங்களின் எல்லையில் உள்ள ஊரகம் என்ற கிராமத்தில் உள்ளது. இந்த மலையை வேங்கரா மற்றும் பனக்காடு இடையேயான மலப்புறம் - பரப்பநங்காடி மாநில நெடுஞ்சாலையிலிருந்து காணலாம். இந்த  நெடுஞ்சாலையிலிருந்து மலையின் உச்சி 6 கி.மீ தொலைவில் உள்ளது. மலையின் உச்சியில் ஒரு சமண கோயில் உள்ளது. இது சுமார் 2000 ஆண்டுகள் பழமையானது எனப்படுகிறது.

பகுப்பு:கேரள மலைகள்
பகுப்பு:மலப்புறம் மாவட்டம்